paragraph_text: "Eenie Meenie" je pjesma jamajčansko-američkog pjevača Seana Kingstona, snimljena u duetu s kanadskim pjevačem Justinom Bieberom. Pjesmu su napisali Kingston, Bieber, Carlos Battey, Steven Battey, Benny Blanco, Marcos Palacios, Benjamin Levin i Ernest Clark, a producirao ju je Blanco. Pjesma je izdana kao prvi singl s Kingstonovog još neimenovanog nadolazećeg albuma, te se također nalazi na Bieberovom albumu "My World 2.0". Kingston je za MTV News rekao "Upoznao sam Justina prije dvije godine, prije nego što je postao tinejdžerski fenomen koji je sada. Nemam takvu kemiju s drugim glazbenicima kao s njim." Pjesma je premijerno puštena 4. ožujka 2010. na web stranici Ryana Seacresta, a službeno je izašla 23. ožujka 2010.